Dékáni köszöntő
Bővebben
Nyílt nap
Bővebben
Képzések
Bővebben
Képzési helyszínek
Bővebben
Dékáni köszöntő

Az Egészségtudományi Kar (ETK) jelen formában egy fiatal intézmény, hiszen ezen a néven egészségügyi képzéseket folytató szervezet csak 2022. augusztus 1. napjától létezik a Debreceni Egyetemen. Az ETK a Gróf Tisza István Debreceni Egyetemért Alapítvány Kuratóriumának kezdeményezésére a Debreceni Egyetem Szenátusa 12/2022. (VI.23.) sz. alatti határozatával jött létre úgy, hogy a Népegészségügyi Kar beolvadt az Egészségügyi Karba, és immár Egészségtudományi Karként működik tovább.

Tovább
Nyílt nap

Szeretettel meghívunk minden kedves érdeklődőt az Egészségtudományi Kar nyílt napjára!
A részletes programról az alábbi gombra kattintva tájékozódhat.

Tovább
Alapképzések

- Ápolás és betegellátás alapszak Ápoló
- Ápolás és betegellátás alapszak Dietetikus
- Ápolás és betegellátás alapszak Gyógytornász
- Ápolás és betegellátás alapszak Mentőtiszt
- Ápolás és betegellátás alapszak Szülésznő
- Egészségügyi gondozás és prevenció alapszak Népegészségügyi ellenőr
- Egészségügyi gondozás és prevenció alapszak Védőnő
- Egészségügyi szervező alapszak
- Szociális munka alapszak Szociális munkás
Szakirányú továbbképzések

- Addiktológiai konzultáns
- Alkalmazott szociális gerontológia
- Iskolai szociális munka
- Kisebbségi-esélyegyenlőségi tanácsadó
- Munkaerőpiaci tanácsadó
- Nemzetközi viselkedéskonzultáns
- Sportspecifikus táplálkozási szakember
- Terepgyakorlat-vezetés
Mesterképzések

- Egészségügyi bioinformatika mesterképzési szak
- Egészségügyi szociális munka mesterképzési szak
- Egészségügyi tanár mesterképzési szak
- Infekciókontroll mesterképzési szak
- Kiterjesztett hatáskörű ápoló mesterképzési szak
- Komplex rehabilitáció mesterképzési szak
- Népegészségügyi mesterképzési szak
- Szakvédőnő mesterképzési szak
- Szociális ismeretek tanára mesterképzési szak
- Szociális munka és szociális gazdaság mesterképzési szak (Sowosec)
- Táplálkozástudományi mesterképzési szak
Duális képzés

- Általános információk
Kassai úti
campus
Bővebben
Nyíregyházi campus
Bővebben
Siófoki
campus
Bővebben
Szolnoki
campus
Bővebben
Tehetséggondozás

Többre vágysz? Mi segítünk kibontakozni.
Ha úgy érzed, benned több rejlik, és a nálunk töltött évek alatt a legtöbbet szeretnéd kihozni magadból, intézményünk számos kivételes lehetőséget kínál a fejlődésre és a kibontakozásra.
A Verzár Frigyes Szakkollégium tehetséges hallgatóink számára biztosít inspiráló közösségi teret, ahol a szakmai elmélyülés, a társadalmi érzékenység és az értékalapú gondolkodás kéz a kézben jár. A szakkollégium célja a tehetség felismerése és fejlesztése, miközben magas színvonalú, a kar képzési profiljához illeszkedő elméleti és gyakorlati képzést kínál. Előadások, speciális kurzusok, konferenciák, kutatási projektek és szakmai kirándulások révén hallgatóink széleskörű ismeretekre és értékes ta-pasztalatokra tehetnek szert.
Azok számára, akik a tudományos munka iránt érdeklődnek, a Tudományos Diákkör (TDK), valamint a Debreceni Egyetem Tehetséggondozó Programja kínál kiváló lehetőséget a kutatás világában való elmélyülésre, egy-egy téma vagy projekt keretében.

Tovább
Multikulturális közösség

Két képzési helyszínünkön, hat angol nyelvű alap- és mesterképzésünkön közel félezer hallgató tanul együtt, különböző országokból, kultúrákból érkezve. Orvos- és egészségtudományi, valamint társadalomtudományi szakjainkon nemcsak a tudás, hanem az emberi kapcsolatok is hatá-rokon átívelnek. Intézményünk minden évben örömmel fogad nemzetközi programokból érkező diákokat is, így valóban élő, multikulturális közösséget építünk. Egy olyan közösséget, ahol a közös cél a fejlődés, a nyitottság és az egymás iránti tisztelet.

Tovább
Hallgatói élet

Kedves Leendő Hallgatók!
Sok szeretettel köszöntünk az Egészségtudományi Kar Hallgatói Önkormányzata, valamint a Kar összes jelenlegi hallgatója nevében!

Tovább

Aktuális
Kari hírek
Itt találkozhatsz velünk legközelebb
Felvételi pontszámítás 2025-től
Pontszámító kalkulátor
Felvételi kisokos
Felvi.hu
Fontos határidők
Képzési térkép
Tájékoztatás szakmai vizsgával rendelkezők részére

Gyakori kérdések

Felvételivel kapcsolatos kérdések
Képzéssel kapcsolatos kérdések

Dokumentumok

Igazolás az önkéntes munkáról
Kreditelismerés
Szakirányú jelentkezési lap

Kövess minket
közösségi
oldalainkon is!
Egészségtudományi Kar 2024
02:13
Kedves Leendő
Hallgatónk!

Sok szeretettel köszöntünk az Egészségtudományi Kar Hallgatói Önkormányzata, valamint a Kar összes jelenlegi hallgatója nevében!

Az egyetemi évek során természetesen elsődleges szerepet kap a tanulás, a szakmai fejlődés, de meggyőződésünk, hogy az emlékezetes egyetemi élményekhez elengedhetetlen egy jól működő, összetartó hallgatói közösség is. A Kar vezetésével közösen azon dolgozunk, hogy egy olyan közösséget építsünk, ahol nemcsak a vizsgákra való felkészüléshez, de a közös élményekhez is társakat találhatsz – legyen szó a szakdolgozat leadása előtti hajráról, egy nevetéssel teli programról vagy épp arról, hogy valaki melletted áll a nehezebb napokon is.

Fontos számunkra a hagyományok ápolása, ugyanakkor mindig nyitottak vagyunk az új kezdeményezésekre is. Kulturális, közösségi és szórakoztató programjaink célja, hogy segítsenek beilleszkedni az egyetemi életbe, és hozzájáruljanak a szakmai kapcsolatok kialakításához – hiszen a jövő egészségügyi szakemberei vagytok!

Kiemelt figyelmet fordítunk arra, hogy különböző szakterületek hallgatói már az egyetemi évek alatt megismerjék egymás kompetenciáit, és megtanulják, milyen kiemelkedő jelentőségű a csapatmunka a betegellátás sikerességében. Hiszen a gyógyítás nem magányos műfaj – igazi eredményeket csak akkor érhetünk el, ha a szakmák kéz a kézben dolgoznak együtt.

A hallgatói élet első és egyik legmeghatározóbb állomása a legendás Gólyatábor, amely évről évre egyre népszerűbb. Itt ismerkedhetsz meg jövendőbeli évfolyamtársaiddal, leendő barátaiddal, sőt – nem kizárt – a jövőbeli lakótársaiddal is.

A következő nagy esemény a Medikus Gólyahét, amely során nemcsak az elsőévesek kerülnek közelebb egymáshoz, de lehetőség nyílik arra is, hogy megismerjétek a felsőbb éveseket, és ellessetek tőlük néhány hasznos túlélési praktikát a vizsgaidőszakra.

Félév közben sem hagyunk programok nélkül! Az ETK Kari Főzés alkalmával szabadjára engedheted kulináris kreativitásodat, és akár vegyes csapatban – évfolyamon vagy szakon átívelve – is nevezhettek. A bográcsokból felszálló illatok között egy oktatókból álló, szigorúan elfogulatlan zsűri dönti el, kié lett a legütősebb recept.

Ha pedig inkább a mókás tematikák és a csapatversenyek világában érzed otthon magad, az ETK Szakest lesz a te estéd! Itt jelmezekben, játékokban és jó hangulatban sem lesz hiány – és természetesen a legkreatívabb szettek és a legügyesebb csapatok díjazásban részesülnek.

Novemberben a Debreceni Egyetem impozáns főépületében kerül megrendezésre a Medikus Gólyabál, amely méltó alkalmat kínál arra, hogy ünnepélyes keretek között is köszöntsük az elsőéves hallgatókat. Az este egyik különleges pillanata a nyitótánc, ahol a bálozók közösen léphetnek parkettre.

Az őszi félév egyik különleges eseménye még az ETK Felezőbál, amellyel azokat a hallgatóinkat ünnepeljük, akik már túl vannak az út felén – egy ilyen mérföldkő pedig igazán megérdemel egy stílusos ünneplést!

Tavasszal érkezik a Szevasz Tavasz, amelyet az ÁJK és IK HÖK-ökkel közösen szervezünk. Két napon át jótékonysági programokkal, például futással és moziesttel, valamint kulturális, gasztro- és zenés-táncos eseményekkel ünnepeljük a jó idő beköszöntét. A tavaszi szellő mellett a jókedv is garantált!

Az év végi hajrá előtt pedig jöhet még egy utolsó nagy közös lendület: előbb a Medikus Kupa, ahol a négy orvos-és egészségügyi képzéssel foglalkozó egyetem – Budapest, Szeged, Pécs és Debrecen – hallgatói mérkőznek meg öt különböző sportágban. A Kupa minden évben más városban kerül megrendezésre, így négyévente hazai pályán is szurkolhatunk. Nappal a pályákon a szurkolásé a főszerep, este pedig a bulikban lehetőségetek nyílik kicsit kiengedi a gőzt– kiváló alkalom az ismerkedésre, kapcsolatépítésre más egyetemek hallgatóival is.

A tanév lezárásaként jön a Medikus Hét, egy négynapos, minden igényt kielégítő programsorozat, ahol garantáltan nem marad el a szórakozás. A legnépszerűbb események közé tartozik az éjszakai fürdőzés és a városnéző kocsmatúra – ideális alkalom arra, hogy közelebbről is megismerd Debrecen legnépszerűbb szórakozóhelyeit.

Természetesen a rendezvényszervezés mellett elsődleges feladatunk a hallgatók érdekképviselete. Legyen szó tanulmányi vagy szociális kérdésekről, a HÖK csapata mindig nyitott füllel és segítőkész hozzáállással vár.

Bízunk benne, hogy 2025 augusztusában személyesen is találkozunk Veled – immár gólyaként –, és mi is hozzájárulhatunk ahhoz, hogy ezek az évek ne csak tanulságosak, de életre szólóan emlékezetesek is legyenek számodra!

Baráti üdvözlettel:
Zupkó Vanda
DE Egészségtudományi Kar Hallgatói Önkormányzat
elnök

Dékáni-
köszöntő

Kedves Látogató!

Köszöntök minden érdeklődőt a Debreceni Egyetem Egészségtudományi Kar honlapján.

Szeretnénk az összes olyan információt megjeleníteni ezen a platformon, mely segítséget nyújthat a felvételizőknek, diákjainknak, oktatóinknak, az egyetem többi polgárának és az egyetemen kívüli látogatóknak is a megfelelő információk eléréséhez.

Az Egészségtudományi Kar (ETK) jelen formában egy fiatal intézmény, hiszen ezen a néven egész-ségügyi képzéseket folytató szervezet csak 2022. augusztus 1. napjától létezik a Debreceni Egyete-men. Az ETK a Gróf Tisza István Debreceni Egyetemért Alapítvány Kuratóriumának kezdeményezé-sére a Debreceni Egyetem Szenátusa 12/2022. (VI.23.) sz. alatti határozatával jött létre úgy, hogy a Népegészségügyi Kar beolvadt az Egészségügyi Karba, és immár Egészségtudományi Karként mű-ködik tovább.

Az Egészségtudományi Kar több, mint 3000 hallgató számára biztosít felsőfokú képzési lehetőséget magyar és angol nyelven egészségtudományi-, társadalomtudományi- és pedagógus képzési terü-leten. A szakmai tudás megszerzését egy közel 200 fős alkalmazotti közösség biztosítja, akik elköte-lezettek a magas színvonalú oktatás mellett. Oktatóink jelentős része a két jogelőd kar hallgatója volt, sokan közülük a mai napig is dolgoznak a szakmájukban is, biztosítva ezzel az oktatás életszerű-ségét.

A Szenátus döntését követően a képzési struktúra nem változott, az ETK a jogelőd karok szakjain folytatja képzési tevékenységét immár négy képzési helyszínen:

- 4028 Debrecen, Kassai út 26.
- 4400 Nyíregyháza, Sóstói út 2-4.
- 8600 Siófok Petőfi sétány 1.
- 5000 Szolnok, Tiszaligeti sétány 14.

Debrecenben gyógytornász, népegészségügyi ellenőr, dietetikus szakirányokon, népegészségügyi-, komplex rehabilitáció és táplálkozástudományi mesterszakokon nappali tagozaton folyik képzés. Nyíregyházán ápoló, menőtiszt, szülésznő, védőnő szakirányokon, egészségügyi szervező, és szoci-ális munka alapszakokon, valamint egészségügyi szociális munka, egészségügyi tanár, szociális isme-retek tanára, szociális munka és szociális gazdaság, kiterjesztett hatáskörű ápoló és szakvédőnő mesterszakokon van képzés nappali és levelező tagozaton. 2025 szeptemberétől Siófokon az ápoló szakirányon és az Infekciókontroll MSc szakon nyílik meg a lehetőség a továbbtanulásra. Szolnokon a Debreceni Egyetem Szolnok Campusa ad helyet a gyógytornász nappali képzésnek, az ápoló, védőnő, dietetikus és népegészségügyi ellenőr szakirányok oktatásának levelező tagozaton.

Az Egészségtudományi Kar a képzések szakmai színvonalának-, valamint a képzési helyek városai-ban a jogelőd Karok társadalmi beágyazódásának biztosítása érdekében kiterjedt együttműködő partneri háttérrel rendelkezik. Hallgatóink tanulhatnak a klinikákon és a telephelyek kórházaiban dolgozó orvosoktól, kutatóktól is. A hosszú, több éves együttműködések biztosítják, hogy a hallga-tók a legmagasabb színvonalon kaphassák meg a gyakorlati tudáshoz szükséges ismereteket is. Cé-lunk olyan tudáskészlettel felvértezni az itt végzett diákokat, mellyel későbbi munkájukat maradék-talanul és sikeresen láthatják el. A legjobb diákjainknak lehetőséget nyújtunk arra, hogy a tehet-séggondozás (pl. Szakkollégiumunk) keretében olyan további tudást kapjanak, mellyel kibővülnek lehetőségeik mind az elhelyezkedés, mind pedig az élet más területein is.

Dr. habil Móré Marianna
dékán

Multikulturális
közösség

Köszöntök minden érdeklődőt a Debreceni Egyetem Egészségtudományi Kar honlapján.Karunk közösségi élete sokszínű és befogadó, ahol a különböző kulturális háttérrel érkező hallgatók – magyarok és külföldiek egyaránt – aktívan részt vesznek az egyetem, a kar és a Verzár Frigyes Szakkollégium által szervezett programokban, rendezvényeken, valamint a Tudományos Diákköri Konferencián (TDK) is.

A közös munka során természetessé válik az együttműködés: minden hallgató tudása, tapasztalata és jelenléte értékes, és hozzájárul a közös gondolkodáshoz, fejlődéshez. Ez a sokféleség különösen értékessé teszi a közös tanulás és fejlődés időszakát, és olyan nyitott, támogató közeget teremt, ahol a párbeszéd, a kíváncsiság és az egymás iránti tisztelet alapértékké válik.

Kassai úti
campus

A Debreceni Egyetem Kassai úti Campusa az egészségtudományi képzések egyik kiemelkedő központja, ahol a hallgatók korszerű elméleti tudás mellett valódi gyakorlati tapasztalatokat is szerezhetnek. A képzési struktúra az egészség megőrzésére, a prevencióra, a rehabilitációra és az innovációra épül – biztos alapot teremtve mindazoknak, akik a jövő egészségügyi kihívásaira keresnek válaszokat.

A campus barátságos, modern környezetet kínál: jól felszerelt előadók, gyakorlótermek, laborok és tankonyha támogatják a tanulást, a közösségi életet pedig a Lovarda teszi teljessé – egy olyan tér, ahol koncertek, kulturális és egyetemi rendezvények színesítik az év minden időszakát. A campus zöldfelületei a kortárs igényeket ötvözik a történeti szerkezettel és épületekkel: pihenőhelyekkel tarkított park díszmedencével, pihenő- és rendezvényterekkel. A közelben található uszoda és a Nagyerdő árnyas sétányai, valamint a Víztorony ikonikus környezete ideális helyszínt biztosítanak a feltöltődéshez és a mozgáshoz. A campus nyugodt hangulata pedig lehetővé teszi, hogy a hallgatók valóban a tanulásra és saját fejlődésükre koncentráljanak.

A Kassai úti Campuson a szakmai tudás mellett egy támogató közösség is vár – olyan környezet, ahol az egészségtudomány nemcsak tananyag, hanem küldetés.

Alapképzések

- Ápolás és betegellátás alapszak, dietetikus szakirány - nappali tagozat
- Ápolás és betegellátás alapszak, gyógytornász szakirány (magyar nyelvű képzés) - nappali tagozat
- Ápolás és betegellátás alapszak, gyógytornász szakirány (angol nyelvű képzés) - nappali tagozat
- Egészségügyi gondozás és prevenció alapszak, népegészségügyi ellenőr szakirány - nappali tagozat

Mesterképzések

- Egészségügyi bioinformatika mesterképzési szak - nappali és levelező tagozat
- Infekciókontroll mesterképzési szak - nappali és levelező tagozat
- Komplex rehabilitáció mesterképzési szak - levelező tagozat
- Népegészségügyi mesterképzési szak - levelező tagozat
- Táplálkozástudományi mesterképzési szak - nappali és levelező tagozat

Szakirányú továbbképzés

- Nemzetközi viselkedéskonzultáns szakirányú továbbképzés - levelező tagozat
- Sportdietetikus szakirányú továbbképzés - levelező tagozat
- Sportspecifikus táplálkozási szakember - levelező tagozat

Elérhetőségeink

- Cím: 4028 Debrecen, Kassai út 26.
- Közlekedés: 5; 5A troli (Nagyállomás – Kassai út); 3, 3A troli (Helyközi autóbusz-állomás - Kassai út)
- E-mail: info@etk.unideb.hu
- Web: etk.unideb.hu

Nyíregyházi campus

A Debreceni Egyetem Nyíregyházi Campusa az Észak-Alföld egyik meghatározó felsőoktatási helyszíneként, több mint három évtizedes tapasztalattal képez magasan kvalifikált egészségügyi és szociális szakembereket. A korszerűen felszerelt, barátságos légkörű campus gyakorlatorientált képzései biztos alapot nyújtanak a hallgatók szakmai fejlődéséhez – a legújabb tudományos eredményekre építve, felkészült oktatói háttérrel.

A campus Nyíregyháza frekventált részén található, ahol a tanulás mellett a sport, a kultúra és a természet közelsége is elérhető. A hallgatók számára kialakított környezet nemcsak kényelmes és inspiráló, de valódi közösségi élményt is kínál.

A város lendületes szellemi és kulturális élete – fesztiválok, kiállítások, színházi előadások, kö-zösségi programok – élénk hátteret biztosít az egyetemi évekhez. A belváros hangulata, történelmi emlékei és parkosított terei hozzájárulnak ahhoz, hogy Nyíregyháza nem csupán egy tanulási helyszín, hanem valódi élettér is legyen. A campustól könnyen elérhető Sóstó, a város kedvelt rekreációs övezete, ahol természetközeli környezet, termálfürdő, tóparti sétányok és az ország egyik legnagyobb állatparkja található – ideális helyszín a kikapcsolódáshoz és a feltöltődéshez.

A Nyíregyházi Campus egy olyan hely, ahol tudás, fejlődés és élmény kéz a kézben járnak.

Alapképzések

- Ápolás és betegellátás alapszak, ápoló szakirány - nappali és levelező tagozat
- Ápolás és betegellátás alapszak, mentőtiszt szakirány - nappali és levelező tagozat
- Ápolás és betegellátás alapszak, szülésznő szakirány - nappali és levelező tagozat
- Egészségügyi gondozás és prevenció alapszak, védőnő szakirány - nappali és levelező tagozat
- Egészségügyi szervező alapszak - levelező tagozat
- Szociális munka alapszak - nappali és levelező tagozat

Mesterképzések

- Egészségügyi szociális munka mesterképzési szak - nappali és levelező tagozat
- Egészségügyi tanár mesterképzési szak - levelező tagozat
- Kiterjesztett hatáskörű ápoló mesterképzési szak - nappali tagozat
- Szakvédőnő mesterképzési szak - levelező tagozat
- Szociális ismeretek tanára mesterképzési szak - levelező tagozat
- Szociális munka és szociális gazdaság mesterképzési szak (SOWOSEC) - nappali tagozat

Szakirányú továbbképzés

- Addiktológiai konzultáns szakirányú továbbképzés - levelező tagozat
- Alkalmazott szociális gerontológia szakirányú továbbképzés - levelező tagozat
- Iskolai szociális munka szakirányú továbbképzés - levelező tagozat
- Kisebbségi-esélyegyenlőségi tanácsadó szakirányú továbbképzés - levelező tagozat
- Munkaerőpiaci tanácsadó szakirányú továbbképzés - levelező tagozat
- Terepgyakorlat-vezetés szakirányú továbbképzés - levelező tagozat

Elérhetőségeink

- Cím: 4400 Nyíregyháza, Sóstói út 2-4.
- Közlekedés: 8, 8E, 8Y autóbusz (Vasútállomás - Sóstógyógyfürdő); 12, 12Y (Vasútállomás – Autóbusz-állomás - Sóstói úti kórház); 24 (Autóbusz-állomás - Sóstói úti kórház)
- E-mail: info@etk.unideb.hu
- Web: etk.unideb.hu

Siófoki campus

A Balaton déli partjának fővárosában, egy impozáns, történelmi épület falai között nyitja meg kapuit a Debreceni Egyetem új képzési központja 2025 szeptemberében. Az új campus az egészségtu-dományok iránt érdeklődőkön kívül a gazdasági-, a műszaki-, az informatika-, a turizmus- és a ter-mészettudományok iránt elkötelezettek számára is kínál képzési lehetőséget.

A város nyüzsgő központjától csupán néhány percnyire, lenyűgöző természeti környezet öleli körül az intézményt. A három perc sétára elterülő, több mint négyhektáros Jókai park Siófok legnagyobb zöldterületeként kínál pihentető kikapcsolódást. A közvetlenül a Balaton partján húzódó Rózsa-liget romantikus hangulatával, valamint a mellette fekvő kikötő látványával egyedülálló atmoszférát teremt.

A városi közlekedés szempontjából is ideális elhelyezkedésű intézmény tíz percen belül elérhető a vasúti és autóbusz állomásról, így a hallgatók könnyedén megközelíthetik azt az ország bármely pontjáról.

Siófok élettel teli kulturális színtér: fesztiválok, hagyományőrző programok, színvonalas koncertek gondoskodnak arról, hogy az itt töltött évek felejthetetlen élményeket nyújtsanak – a tanulás mellett is.

Alapképzések

- Ápolás és betegellátás alapszak, ápoló szakirány - levelező tagozat

Mesterképzések

- Infekciókontroll mesterképzési szak - levelező tagozat

Elérhetőségeink

- Cím: 8600 Siófok, Petőfi sétány 1.
- Közlekedés: az autóbusz állomástól 11 perc-, a vasútállomástól 10 perc séta
- E-mail: czoborne.rita@siofok.unideb.hu
- Web: etk.unideb.hu

Szolnoki campus

Az Egészségtudományi Kar képzéseinek is otthont adó Szolnok Campus a város rekreációs központjában, kellemes természeti környezetben várja az orvos- és egészségtudomány-, valamint a társadalomtudomány iránt érdeklődőket. Magas színvonalú oktatást és kutatást biztosít a hallga-tóknak azzal a céllal, hogy a jövő egészségügyi és szociális szakembereit felkészítse a munkaerőpiac kihívásaira, különös figyelmet fordítva a gyakorlati tudásra és a tudományos alapokra.

A Campus területén többfunkciós könyvtár és kutatólabor található, amelyek az oktatás és a kutatás minőségi támogatását szolgálják.

Az Egészségtudományi Kar szolnoki hallgatói közössége aktívan részt vesz az egyetemi élet szabadidős-, tudományos és kulturális, valamint sport programjaiban.

Alapképzések

- Ápolás és betegellátás alapszak, ápoló szakirány - levelező tagozat
- Ápolás és betegellátás alapszak, dietetikus szakirány - levelező tagozat
- Ápolás és betegellátás alapszak, gyógytornász szakirány - nappali tagozat
- Egészségügyi gondozás és prevenció alapszak, népegészségügyi ellenőr szakirány - levelező tagozat
- Egészségügyi gondozás és prevenció alapszak, védőnő szakirány - levelező tagozat
- Szociális munka alapszak - levelező tagozat

Szakirányú továbbképzés

- Sportspecifikus táplálkozási szakember - levelező tagozat

Elérhetőségeink

- Cím: 5000 Szolnok, Tiszaligeti sétány 14.
- Közlekedés: az autóbusz állomástól 11 perc-, a vasútállomástól 10 perc séta
- E-mail: szolnokcampus@unideb.hu
- Telefon: +36 56 510 300
- Web: szolnokcampus.unideb.hu